CELEX: 62011CA0185
Language: mt
Date: 2012-01-26 00:00:00
Title: Kawża C-185/11: Sentenza tal-Qorti tal-Ġustizzja (It-Tmien Awla) tas- 26 ta’ Jannar 2012 — Il-Kummissjoni Ewropea vs Ir-Repubblika tas-Slovenja (Nuqqas ta’ Stat li jwettaq obbligu — Assigurazzjoni diretta barra mill-assigurazzjoni tal-ħajja — Direttivi 73/239/KEE u 92/49/KEE — Traspożizzjoni żbaljata u mhux kompluta)

10.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 73/6
            
         Sentenza tal-Qorti tal-Ġustizzja (It-Tmien Awla) tas-26 ta’ Jannar 2012 — Il-Kummissjoni Ewropea vs Ir-Repubblika tas-Slovenja
   (Kawża C-185/11) (1)
   
   (Nuqqas ta’ Stat li jwettaq obbligu - Assigurazzjoni diretta barra mill-assigurazzjoni tal-ħajja - Direttivi 73/239/KEE u 92/49/KEE - Traspożizzjoni żbaljata u mhux kompluta)
   2012/C 73/09
   Lingwa tal-kawża: is-Sloven
   
      Partijiet
   
   
      Rikorrenti: Il-Kummissjoni Ewropea (rappreżentanti: K.-Ph. Wojcik, M. Žebre u N. Yerrell, aġenti)
   
      Konvenuta: Ir-Repubblika tas-Slovenja (rappreżentant: A. Vran, aġent)
   
      Suġġett
   
   Nuqqas ta’ Stat li jwettaq obbligu — Ksur tal-Artikoli 56 u 63 tat-Trattat dwar il-Funzjonament tal-Unjoni Ewropea — Ksur tal-Artikolu 8(3) tal-Ewwel Direttiva tal-Kunsill 73/239/KEE, tal-24 ta’ Lulju 1973, dwar il-koordinament ta’ liġijiet, regolamenti u dispożizzjonijiet amministrattivi li jirrigwardaw il-bidu u t-twettiq tan-negozju tal-assigurazzjoni diretta barra mill-assigurazzjoni tal-ħajja (ĠU Edizzjoni Speċjali bil-Malti, Kapitolu 6, Vol. 1, p. 14) u tal-Artikoli 29 u 39 tad-Direttiva tal-Kunsill 92/49/KEE, tat-18 ta’ Ġunju 1992, dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma’ assigurazzjoni diretta barra minn assigurazzjoni tal-ħajja u temenda d-Direttivi 73/239/KEE u 88/357/KEE (it-tielet Direttiva dwar assigurazzjoni mhux tal-ħajja) (ĠU Edizzjoni Speċjali bil-Malti, Kapitolu 6, Vol. 1, p. 346)
   
      Dispożittiv
   
   
               (1)
            
            
               Billi ttrasponiet b’mod żbaljat u mhux komplut fl-ordinament ġuridiku nazzjonali l-Ewwel Direttiva tal-Kunsill 73/239/KEE, tal-24 ta’ Lulju 1973, dwar il-koordinament ta’ liġijiet, regolamenti u dispożizzjonijiet amministrattivi li jirrigwardaw il-bidu u t-twettiq tan-negozju tal-assigurazzjoni diretta barra mill-assigurazzjoni tal-ħajja, kif emendata bid-Direttiva 2005/68/KE tal-Parlament Ewropew u tal-Kunsill, tas-16 ta’ Novembru 2005, u d-Direttiva tal-Kunsill 92/49/KEE, tat-18 ta’ Ġunju 1992, dwar il-koordinazzjoni ta’ liġijiet, regolamenti u dispożizzjonijiet amministrattivi li għandhom x’jaqsmu ma assigurazzjoni diretta barra minn assigurazzjoni tal-ħajja u temenda d-Direttivi 73/239/KEE u 88/357/KEE (it-tielet Direttiva dwar assigurazzjoni mhux tal-ħajja), kif emendata bid-Direttiva 2005/68, ir-Repubblika tas-Slovenja naqset mill-obbligi tagħha taħt l-Artikolu 8(3) tad-Direttiva 73/239 kif ukoll taħt l-Artikoli 29 u 39 tad-Direttiva 92/49.
            
         
               (2)
            
            
               Il-kumplament tar-rikors huwa miċħud.
            
         
               (3)
            
            
               Il-Kummissjoni Ewropea u r-Repubblika tas-Slovenja għandhom ibatu l-ispejjeż tagħhom.
            
         
      (1)  ĠU C 269, 10.09.2011.